stanford-oval/wikipedia huggingface dataset:
เหตุผลวิบัตินักแม่นปืนชาวเท็กซัส
เชิงอรรถและอ้างอิง

↑  "Lexitron พจนานุกรมไทย<=>อังกฤษ รุ่น 2.6". หน่วยปฏิบัติการวิจัยวิทยาการมนุษยภาษา, ศูนย์เทคโนโลยีอิเล็กทรอนิกส์และคอมพิวเตอร์แห่งชาติ สำนักงานพัฒนาวิทยาศาสตร์และเทคโนโลยีแห่งชาติ, กระทรวงวิทยาศาสตร์และเทคโนโลยี. 2546. sharpshooter = [N] นักแม่นปืน
↑  Bennett, Bo, "Texas sharpshooter fallacy", Logically Fallacious, สืบค้นเมื่อ 21 October 2014, description: ignoring the difference while focusing on the similarities, thus coming to an inaccurate conclusion
↑  Gawande, Atul (1999-08-02). "The cancer-cluster myth" (PDF). The New Yorker. คลังข้อมูลเก่าเก็บจากแหล่งเดิม (PDF)เมื่อ 2016-03-03. สืบค้นเมื่อ 2009-10-10.
↑  Carroll, Robert Todd (2003). The Skeptic's Dictionary: a collection of strange beliefs, amusing deceptions, and dangerous delusions. John Wiley & Sons. p. 375. ISBN 0471272426. สืบค้นเมื่อ 2012-03-25. The term refers to the story of the Texan who shoots holes in the side of a barn and then draws a bull's-eye around the bullet holes
↑  Thompson, William C. (2009-07-18). "Painting the target around the matching profile: the Texas sharpshooter fallacy in forensic DNA interpretation". Law, Probability, & Risk. 8 (3): 257–258. doi:10.1093/lpr/mgp013. สืบค้นเมื่อ 2012-03-25. Texas sharpshooter fallacy...this article demonstrates how post hoc target shifting occurs and how it can distort the frequency and likelihood ratio statistics used to characterize DNA matches, making matches appear more probative than they actually are.
↑  "FRONTLINE: previous reports: transcripts: currents of fear". PBS. 1995-06-13. คลังข้อมูลเก่าเก็บจากแหล่งเดิมเมื่อ 2016-02-03. สืบค้นเมื่อ 2012-07-03.
↑  "Nostradamus Predicted 9/11?". snopes.com. สืบค้นเมื่อ 2012-07-03.
แหล่งข้อมูลอื่น

Fallacy files entry
เห็ดหัวกรวดครีบเขียว

| เห็ดหัวกรวดครีบเขียว |
| --- | --- |


การจำแนกชั้นทางวิทยาศาสตร์
อาณาจักร:: Fungi
หมวด:: Basidiomycota
ชั้น:: Agaricomycetes
ชั้นย่อย:: Homobasidiomycetidae
อันดับ:: Agaricales
วงศ์:: Agaricaceae
สกุล:: Chlorophyllum
สปีชีส์:: C.  molybdites
ชื่อทวินาม
Chlorophyllum molybdites (Meyer) Massee (1898)

ชื่อพ้อง
 Agaricus molybdites  Lepiota molybdites  Leucocoprinus molybdites  Macrolepiota molybdites  Lepiota morgani
เห็ดหัวกรวดครีบเขียว หรือ เห็ดกระโดงตีนต่ำ (อังกฤษ: False parasol, Green-spored parasol; ชื่อวิทยาศาสตร์: Chlorophyllum molybdites) เห็ดประเภทเห็ดเมาหรือเห็ดพิษชนิดหนึ่ง มีลักษณะดอกเห็ดเมื่อยังอ่อนเป็นก้อนกลมแล้วเจริญบานออกเป็นร่ม หมวกสีขาวกว้าง 10–20 เซนติเมตร กลางหมวกมีสีน้ำตาล ซึ่งแตกออกเป็นเกล็ดรูปสี่เหลี่ยมกระจายออกไปถึงกึ่งกลางหมวก ครีบสีขาว เมื่อแก่จัดจะเป็นสีเทาอมเขียวหม่น ก้านรูปทรงกระบอกสีขาว โคนก้านใหญ่เป็นกระเปาะเล็กน้อย ใต้หมวกมีวงแหวนใหญ่และหนา ขอบสีน้ำตาล ขอบล่างสีขาว สปอร์รูปไข่สีเขียวอ่อน มักขึ้นตามสนามหญ้าและทุ่งนา เป็นเห็ดที่รับประทานแล้วก่อให้เกิดอาการเวียนหัว, อาเจียน แต่ไม่ร้ายแรงถึงขั้นเสียชีวิต
เป็นเห็ดที่มักขึ้นในช่วงฤดูฝน พบกระจายทั่วโลกทั้งในเขตหนาวและเขตอบอุ่น พบได้ในทวีปอเมริกาเหนือและแคลิฟอร์เนีย ในทวีปยุโรป, ไซปรัสและออสเตรเลีย
แหล่งข้อมูลอื่น

Mushroom Expert – Chlorophyllum molybdites (อังกฤษ)
Tom Volk's Fungus of the Month – Chlorophyllim molybdites (อังกฤษ)
เหอ รุ่นตง

| เหอ รุ่นตง |
| --- | --- |
ชุดขาว
สารนิเทศภูมิหลัง
เกิด:  (1975-09-13) 13 กันยายน ค.ศ. 1975 (49 ปี)
คู่สมรส: เพกกี ลิน (พ.ศ. 2559 - ปัจจุบัน)
อาชีพ: นักแสดง, นายแบบ, นักร้อง,
ปีที่แสดง: ค.ศ. 1994-ปัจจุบัน
ฐานข้อมูล
IMDb
เหอ รุ่นตง (อังกฤษ: Peter Ho, Peter Ho Jun-tung, จีนตัวเต็ม: 何潤東, จีนตัวย่อ: 何润东, พินอิน: Hé Rùndōng) นักแสดงและนักร้องชาวไต้หวันที่มีชื่อเสียง
เกิดเมื่อวันที่ 13 กันยายน ค.ศ. 1975 ที่ลอสแอนเจลิส, รัฐแคลิฟอร์เนีย สหรัฐอเมริกา จบการศึกษาศิลปะจากวิทยาลัยออกแบบศิลปะ ออนทาริโอ ออนทาริโอ แคนาดา เข้าสู่แวดวงบันเทิงเมื่อเดินทางกลับไต้หวัน  โดยเริ่มจากการเป็นนายแบบ มีผลงานการแสดงครั้งแรกเมื่อปี ค.ศ. 1994 ในภาพยนตร์เรื่อง The Lovers คู่กับ ต่งเจี๋ย  จากนั้นจึงได้เปลี่ยนบทบาทมารับในแนวแข็งแกร่ง หรือบทแอ๊คชั่นที่แสดงถึงความแข็งแกร่งหรือบทของนักรบเป็นส่วนใหญ่ ทั้งรับบทคู่ปรับของเจิ้ง อี้เจี้ยน ใน Born to be King ในปี ค.ศ. 2000, ปู้จิ้งอวิ๋น จากซีรีส์ชุด Wind and Cloud  และWind and Cloud 2 หรือ ฟงอวิ๋น ขี่พายุทะลุฟ้า ทั้ง 2 ภาค ในปี ค.ศ. 2002 และ ค.ศ. 2004 คู่กับ จ้าว เหวินจั๋ว ที่รับบท เนี่ยฟง
ด้านผลงานเพลงมีอัลบั้มของตนเองชุดแรกในปี ค.ศ. 1998 ในชื่อชุด 夢想的開始 สังกัดยูนิเวอร์แซล มิวสิก เมื่อปี 2016 เค้าแต่งงานกับ เพกกี ลิน อดีตนางแบบชาวไต้หวัน หลังคบหาดูใจมากกว่า 13 ปี
ผลงานการแสดง

The Lovers (1994)...รับบท ถิงว่านชุน
Deja vu (1999)...คู่กับ เจ้า เวย
The Truth About Jane & Sam (1999)...คู่กับ ฟ่าน หว่อง
Born to be King (2000)
When I Fall in Love With Both (2000)...คู่กับ ฟ่าน หว่อง
Wind and Cloud (2002)...รับบท ปู้จิ้งอวิ๋น
Kamen Rider 555: Paradise Lost  (2003)...รับบท เลโอ / มาสค์ไรเดอร์ไซก้า
Wind and Cloud 2 (2004)...รับบท ปู้จิ้งอวิ๋น
Assassinator Jing Ke (2004)
The Legend of Hero (2001)...รับบท หัวอิงสง
Crouching Tiger, Hidden Dragon (2001)
The Legend of Lu Xiaofeng (2006)...รับบท ไซมึ้งซวยเสาะ
Men & Legends (2007)
Three Kingdoms (2010)...รับบท ลิโป้
The Monkey King....รับบท เอ้อหลางเฉิน (2012)
King's war รับบท เซี่ยงหยู (2012)
True Heart (2012)
Sword Master....รับบท อี้จับซา (2016)
แหล่งข้อมูลอื่น

ข้อมูลจาก IMDb
เหตุเครื่องบินของเจแปนแอร์ไลน์เฉียดกันที่อ่าวซูรูงะ พ.ศ. 2544

| สรุปอุบัติการณ์ |
| --- | --- |
วันที่: 31 มกราคม พ.ศ. 2544
สรุป: เหตุการณ์เกือบเกิดอุบัติเหตุ (near miss) จากความบกพร่องของเจ้าหน้าที่ควบคุมจราจรทางอากาศ
จุดเกิดเหตุ: อ่าวซูรูงะ ใกล้กับเมืองไยซุ จังหวัดชิซูโอกะ ประเทศญี่ปุ่น
เสียชีวิต: 0
บาดเจ็บ: 100 (ทั้งหมดอยู่บนเที่ยวบินที่ 907)
รอดชีวิต: 677 (ทั้งหมด)
อากาศยานลำแรก
  JA8904 ทาสีใหม่เป็นลายฉลองครบรอบ 50 ปี ถ่ายหลังจากเกิดเหตุการณ์
ประเภท: โบอิง 747-446D
ดําเนินการโดย: เจแปนแอร์ไลน์
ทะเบียน: JA8904
ต้นทาง: ท่าอากาศยานนานาชาติโตเกียว โตเกียว ประเทศญี่ปุ่น
ปลายทาง: ท่าอากาศยานนาฮะ จังหวัดโอกินาวะ ประเทศญี่ปุ่น
ผู้โดยสาร: 411
ลูกเรือ: 16
เสียชีวิต: 0
บาดเจ็บ: 100 (สาหัส 9)
รอดชีวิต: 427 (ทั้งหมด)
อากาศยานลำที่สอง
  เครื่องบินดีซี-10 ซึ่งคล้ายกับลำที่เกิดเหตุ
ประเภท: แมคดอนเนลล์ ดักลาส ดีซี-10-40
ดำเนินการโดย: เจแปนแอร์ไลน์
ทะเบียน: JA8546
ต้นทาง: ท่าอากาศยานนานาชาติคิมแฮ พูซาน ประเทศเกาหลีใต้
ปลายทาง: ท่าอากาศยานนานาชาตินาริตะ จังหวัดชิบะ ประเทศญี่ปุ่น
ผู้โดยสาร: 237
ลูกเรือ: 13
เสียชีวิต: 0
บาดเจ็บ: 0
รอดชีวิต: 250 (all)
เหตุเครื่องบินของเจแปนแอร์ไลน์เฉียดกันที่อ่าวซูรูงะ พ.ศ. 2544 (ญี่ปุ่น: 日本航空機駿河湾上空ニアミス事故; โรมาจิ: Nihonkōkūki surugawan jōkū niamisu jiko อังกฤษ: 2001 Japan Airlines mid-air incident) เกิดขึ้นเมื่อวันที่ 31 มกราคม พ.ศ. 2544 โดยเครื่องบินสองลำซึ่งดำเนินการโดยเจแปนแอร์ไลน์บินเข้าใกล้กันเกินระยะปลอดภัยบริเวณน่านฟ้าเหนืออ่าวซูรูงะ เครื่องบินลำแรก เที่ยวบินที่ 907 เป็นเครื่องบินโบอิง 747-400 เดินทางจากท่าอากาศยานฮาเนดะไปยังนาฮะในโอกินาวะ ส่วนเครื่องบินลำที่สอง เที่ยวบินที่ 958 เป็นเครื่องบินแมคดอนเนลล์ ดักลาส ดีซี-10-40 เดินทางจากพูซาน ประเทศเกาหลีใต้ไปยังท่าอากาศยานนาริตะ โดยเครื่องบินทั้งสองลำมีผู้โดยสารและลูกเรือรวม 677 คน ถ้าเครื่องบินสองลำนี้ชนกันอาจกลายเป็นอุบัติเหตุทางอากาศที่มีผู้เสียชีวิตมากที่สุดแทนที่ภัยพิบัติท่าอากาศยานเตเนริเฟซึ่งเกิดขึ้นที่แคว้นกานาเรียสใน พ.ศ. 2520 โดยสาเหตุหลักของเหตุการณ์มาจากความผิดพลาดของเจ้าหน้าที่ควบคุมจราจรทางอากาศ ทางการของประเทศญี่ปุ่นได้ร้องขอไปยังองค์การการบินพลเรือนระหว่างประเทศ (ICAO) เพื่อให้ออกมาตรการป้องกันเหตุการณ์ในลักษณะเดียวกันไม่ให้เกิดขึ้นอีก
เที่ยวบิน

HND
OKA
NRT
PUS
ต้นทางและปลายทางของเที่ยวบินที่ 907 และ 958
 เที่ยวบินที่ 907 (HND-OKA)
 เที่ยวบินที่ 958 (PUS-NRT)
เที่ยวบิน > เที่ยวบินที่ 907

เจแปนแอร์ไลน์ เที่ยวบินที่ 907 เป็นเที่ยวบินภายในประเทศ เดินทางจากท่าอากาศยานนานาชาติโตเกียว (ฮาเนดะ) ไปยังท่าอากาศยานนาฮะในจังหวัดโอกินาวะ โดยใช้เครื่องบินโบอิง 747-400ดี หมายเลขทะเบียน JA8904 ซึ่งเป็นเครื่องบินโบอิง 747-400 รุ่นพิเศษที่ใช้สำหรับเที่ยวบินภายในประเทศญี่ปุ่น ควบคุมโดยกัปตันมาโกโตะ วาตานาเบะ (ญี่ปุ่น: 渡辺 誠; โรมาจิ: Watanabe Makoto) มีผู้โดยสาร 411 คนและลูกเรือ 16 คน ขึ้นบินจากท่าอากาศยานฮาเนดะเวลา 15:36 น. ตามเวลาท้องถิ่น (เร็วกว่าประเทศไทย 2 ชั่วโมง)
เที่ยวบิน > เที่ยวบินที่ 958

เจแปนแอร์ไลน์ เที่ยวบินที่ 958 เป็นเที่ยวบินระหว่างประเทศ เดินทางจากท่าอากาศยานนานาชาติคิมแฮ นครพูซาน ประเทศเกาหลีใต้ ไปยังท่าอากาศยานนานาชาตินาริตะ โดยใช้เครื่องบินแมคดอนเนลล์ ดักลาส ดีซี-10-40 หมายเลขทะเบียน JA8546 ควบคุมโดยกัปตันทัตสึยูกิ อากาซาวะ (ญี่ปุ่น: 赤沢 達幸; โรมาจิ: Akazawa Tatsuyuki) มีผู้โดยสาร 237 คนและลูกเรือ 13 คน ตามกำหนดแล้วเที่ยวบินทั้งสองจะผ่านกันที่ระยะห่าง 2,000 ฟุต
เหตุการณ์

เหตุการณ์เกิดขึ้นขณะที่พนักงานบนเที่ยวบินที่ 907 เตรียมตัวบริการเครื่องดื่มให้กับผู้โดยสาร โดยระบบแจ้งเตือนการชน (TCAS) ของเที่ยวบินที่ 907 ส่งสัญญาณเตือนหลังจากขึ้นบินได้ 20 นาทีในระหว่างที่เครื่องบินกำลังไต่ระดับไปที่ระดับความสูง 39,000 ฟุต ในขณะที่เที่ยวบินที่ 958 รักษาระดับที่ 37,000 ฟุต นักบินของทั้งสองเที่ยวบินได้รับคำสั่งจากระบบแจ้งเตือนการชน แต่นักบินของเที่ยวบินที่ 907 ได้รับคำสั่งจากเจ้าหน้าที่ควบคุมจราจรทางอากาศประจำศูนย์ควบคุมพื้นที่โตเกียว (ตั้งอยู่ที่เมืองโทโกโรซาวะ จังหวัดไซตามะ) ซึ่งขัดแย้งกับคำสั่งจากระบบแจ้งเตือน กัปตันวาตานาเบะสั่งให้เที่ยวบินที่ 907 ลดระดับลงตามคำสั่งของเจ้าหน้าที่ควบคุม ในขณะที่กัปตันอากาซาวะสั่งให้เที่ยวบินที่ 958 ลดระดับลงตามคำสั่งจากระบบแจ้งเตือน ซึ่งหมายความว่าเครื่องบินทั้งสองลำยังมีโอกาสชนกันได้
ฮิเดกิ ฮาจิตานิ (ญี่ปุ่น: 蜂谷 秀樹; โรมาจิ: Hachitani Hideki) เจ้าหน้าที่ควบคุมจราจรอายุ 26 ปี ซึ่งเพิ่งเข้าทำงานใหม่กำลังดูแลเที่ยวบินอื่นอีก 10 เที่ยวบินซึ่งอยู่ในบริเวณใกล้เคียง ฮาจิตานิตั้งใจจะบอกให้เที่ยวบินที่ 958 ลดระดับลง แต่กลับสั่งให้เที่ยวบินที่ 907 ลดระดับลงแทนเมื่อเวลา 15:54 น. หลังจากที่ฮาจิตานิพบว่าเที่ยวบินที่ 958 ยังคงรักษาระดับความสูงเดิม เขาจึงสั่งให้เที่ยวบินที่ 958 เลี้ยวขวา แต่นักบินบนเที่ยวบินที่ 958 ไม่ได้รับคำสั่ง ในขณะนั้น ยาซูโกะ โมมิอิ (ญี่ปุ่น: 籾井 康子; โรมาจิ: Momii Yasuko) ซึ่งเป็นพี่เลี้ยงของฮาจิตานิได้สั่งให้เที่ยวบินที่ 907 ไต่ระดับ แต่กลับส่งคำสั่งไปยัง "เที่ยวบินที่ 957" ซึ่งน่านฟ้าบริเวณนั้นในขณะนั้นไม่มี "เจแปนแอร์ไลน์ เที่ยวบินที่ 957"
เมื่อเครื่องบินทั้งสองลำใกล้กันมากพอและนักบินของเที่ยวบินทั้งสองเห็นว่าเครื่องบินกำลังจะชนกัน นักบินของทั้งสองเที่ยวบินจึงหักหลบ เครื่องบินทั้งสองลำบินเฉียดกันโดยห่างกันเพียง 135 เมตร (443 ฟุต) เท่านั้น อเล็กซ์ เทิร์นเนอร์ ผู้โดยสารบนเที่ยวบินที่ 907 ซึ่งเป็นนักเรียนของโรงเรียนสำหรับบุตรของทหารอากาศอเมริกันที่ประจำฐานทัพอากาศคาเดนะในจังหวัดโอกินาวะ ได้ให้สัมภาษณ์ว่าการหักหลบใช้เวลาประมาณสองวินาที
ผู้โดยสาร 7 คนและลูกเรือ 2 คนบนเที่ยวบินที่ 907 ได้รับบาดเจ็บสาหัส ในขณะที่ผู้โดยสาร 81 คนและลูกเรือ 10 คนบาดเจ็บเล็กน้อย แรงเหวี่ยงจากการหักหลบทำให้ผู้โดยสารที่ไม่ได้คาดเข็มขัดนิรภัย ลูกเรือที่กำลังเตรียมบริการเครื่องดื่ม และรถเข็นสำหรับบริการเครื่องดื่มลอยขึ้นไปกระแทกเพดานห้องโดยสาร เด็กคนหนึ่งถูกเหวี่ยงลอยข้ามที่นั่งไปสี่แถว ผู้โดยสารที่ได้รับบาดเจ็บส่วนใหญ่มีอาการฟกช้ำ ผู้โดยสารหญิงอายุ 54 ปีคนหนึ่งขาหัก นอกจากนี้ยังมีผู้โดยสารบางส่วนถูกน้ำร้อนจากรถเข็นเครื่องดื่มลวก เที่ยวบินที่ 958 ไม่มีผู้ได้รับบาดเจ็บ เที่ยวบินที่ 907 บินกลับมาที่ท่าอากาศยานฮาเนดะและลงจอดอย่างปลอดภัยเมื่อเวลา 16:45 น.
ผลสืบเนื่อง

เดือนกรกฎาคม พ.ศ. 2545 คณะกรรมการสืบสวนอุบัติเหตุการบินและรถไฟ (Aircraft and Railway Accidents Investigation Commission) ของประเทศญี่ปุ่นได้เผยแพร่รายงานสรุปผลการสืบสวน โดยในรายงานฉบับดังกล่าวได้ร้องขอให้องค์การการบินพลเรือนระหว่างประเทศ (ICAO) กำหนดให้ชัดเจนว่าคำสั่งจากระบบแจ้งเตือนการชน (TCAS) มีอำนาจเหนือคำสั่งจากเจ้าหน้าที่ควบคุมจราจร โดยสามเดือนถัดมาหลังจากรายงานฉบับนี้เผยแพร่ หน่วยงานด้านความปลอดภัยการจราจรทางอากาศของประเทศเยอรมนีได้ร้องขอในลักษณะเดียวกันหลังจากเหตุเครื่องบินชนกันกลางอากาศที่อือเบอร์ลิงเงิน พ.ศ. 2545 องค์การการบินพลเรือนระหว่างประเทศยอมรับคำร้องของทั้งสองหน่วยงานและปรับปรุงข้อปฏิบัติในเดือนพฤศจิกายน พ.ศ. 2546
ดูเพิ่ม

สถานีย่อยประเทศญี่ปุ่น
เหตุเครื่องบินชนกันที่ท่าอากาศยานกว่างโจวไป๋-ยฺหวินเดิม พ.ศ. 2533
เหตุเครื่องบินชนกันกลางอากาศที่จรรขีทาทรี พ.ศ. 2539
เหตุเครื่องบินชนกันกลางอากาศที่อือเบอร์ลิงเงิน พ.ศ. 2545
แผนผังแสดงตำแหน่งที่นั่งผู้บาดเจ็บบนเที่ยวบินที่ 907
เหอ หรูยฺหวิน

| เหอ หรู-ยฺหวิน He Ruyun |
| --- | --- |
เกิด: He Ruyun  (1969-01-29) 29 มกราคม ค.ศ. 1969 (55 ปี) ไถหนาน, ไต้หวัน, ประเทศจีน
ชื่ออื่น: Michelle Ho
พลเมือง: ฮ่องกง
อาชีพ: นักแสดง
ปีปฏิบัติงาน: 1993-2001
บุตร: 2
เหอ หรู-ยฺหวิน (จีน: 何如芸 อังกฤษ: He Ruyun) เป็นนักแสดงหญิงชาวไต้หวัน ในไทยจะรู้จักเธอจากการแสดงชุด เทพเจ้าจงขุ่ย (1995)
ผลงาน > ละครโทรทัศน์

| 0 | 1 | 2 | 3 |
| --- | --- | --- | --- |
| ปี | ช่องโทรทัศน์ | ชื่อเรื่องภาษาจีน | ชื่อเรื่องภาษาไทย |
| 1986 | CTV | 《情濃半生緣》 |  |
| 1991 | CTS | 《家有仙妻》 |  |
| 1992 | CTS | 《劉伯溫傳奇》恩怨情天 |  |
| 1993 | CTV | 《梅花三弄之二鬼丈夫》 |  |
| 1994 | CTV | 《破鏡邊緣》 |  |
| 1994 | CTV | Heavenly Ghost Catcher 《天師鍾馗之三会包青天》 | เทพเจ้าจงขุ่ย ตอน ตัดสินคดีเปาบุ้นจิ้น |
| 1994 | CTV | 《青梅竹馬》 |  |
| 1994 | 華視 | 《劉伯溫傳奇》大執法 |  |
| 1996 | CTV | 《真愛一世情》 |  |
| 1996 | CTS | 《河洛之音》 |  |
| 1996 | CTS | 《阿足》 |  |
| 1997 | CTS | 《生生世世情》 |  |
| 1997 | FTV | 《再叫一聲爸爸》 |  |
| 1998 | FTV | 《春天後母心》 |  |
| 1998 | CTS | 《老虎的溫柔》 |  |
| 1998 | CTS | 《算命的女人》 |  |
| 1999 | CTS | 《天使夜未眠》 |  |
| 1999 | FTV | 《狀元親家》 |  |
| 1999 | FTV | 《富貴在天》 |  |
| 2000 | FTV | Eldest Sons Wife 《長男的媳婦》 |  |
| 2000 | FTV | Feel for others 《將心比心》 |  |
| 2000 | FTV | 《無你較快活》 |  |
| 2002 | SET Taiwan | To Carry Thousand Rows of Tears 《負君千行淚》 |  |
| 2002 | CTS | 《世間子女》 |  |
| 2002 | Da Ai TV | 《錦貴》 |  |
| 2005 | FTV | I Only Care About You 《我只在乎你》 |  |
| 2013 | PTS | 人生劇展《希望之鑽》 |  |
| 2015 | SET Metro | Murphy's Law of Love 《莫非，這就是愛情》 | ทฤษฎีรัก หัวใจว้าวุ่น |
| 2019 | SET Metro | The sound of happiness 《炮仔聲》 |  |
แหล่งข้อมูลอื่น

何如芸 Michelle ที่เฟซบุ๊ก
เหอ หรูยฺหวิน ที่ฮ่องกงมูวีเดตาเบส
何如芸 – 齊石傳播เก็บถาวร 2020-06-03 ที่ เวย์แบ็กแมชชีน
เห็ดพอร์ชินี

| เห็ดพอร์ชินี |
| --- | --- |

In a forest near Rambouillet, France

การจำแนกชั้นทางวิทยาศาสตร์
อาณาจักร:: Fungi
หมวด:: Basidiomycota
ชั้น:: Agaricomycetes
อันดับ:: Boletales
วงศ์:: Boletaceae
สกุล:: Boletus
สปีชีส์:: B.  edulis
ชื่อทวินาม
Boletus edulis Bull. (1782)

ชื่อพ้อง
 Ceriomyces crassus Battarra (1775)  Boletus solidus Sowerby (1809)  Leccinum edule (Bull.) Gray (1821)  Dictyopus edulis (Bull.) Forq. (1890)
เห็ดพอร์ชินีขนาดต่างๆกัน
เห็ดพอร์ชินี (อังกฤษ: penny bun, อิตาลี: porcino, ฝรั่งเศส: cep); ชื่อวิทยาศาสตร์: Boletus edulis จัดอยู่ในสกุล Boletus แพร่กระจายทางตอนเหนือของยุโรป เอเชีย และอเมริกาเหนือ  มีการนำไปเพาะเลี้ยงในแอฟริกาใต้ ออสเตรเลีย และนิวซีแลนด์ มีเห็ดหลายชนิดในยุโรปที่เป็นสปีชีส์ย่อยของ B. edulis เมื่อวิเคราะห์ข้อมูลทางพันธุกรรม  สปีชีส์ที่พบในทวีปอเมริกาเหนือทางตะวันตกเป็นที่รู้จักในชื่อ California king bolete (Boletus edulis var. grandedulis) เป็นเห็ดที่มีขนาดใหญ่ สีเข้ม ซึ่งมีการจำแนกอย่างเป็นทางการเมื่อปี 2007
ในอาหารอิตาลี นิยมนำเห็ดชนิดนี้ไปปรุงกับรีซอตโต พาสตา หรือนำไปยัดไส้สัตว์ต่างๆ มีขายในรูปเห็ดแห้งหรือแช่ในน้ำมันมะกอก
แหล่งข้อมูลอื่น

Mushroom-Collecting.com King bolete
| ด ค กผลผลิตจากป่าที่ไม่ใช่เนื้อไม้ |
| --- | --- |
ผลผลิตจากสัตว์:  การล่าสัตว์ป่า [en]  ขนสัตว์  น้ำผึ้ง 
เบอร์รี ผลไม้:  กล้วย  ขนุน  จูนิเปอร์เบอร์รี [en]  ทุเรียน  บลูเบอร์รี  บิลเบอร์รี [en]  แบล็กเบอร์รี  มะขาม  มะพร้าว  เมล็ดโกโก้ [en]  ราสป์เบอร์รี  ลินกอนเบอร์รี [en]  สตรอว์เบอร์รี  ส้มแขก [en]  สาเก  ฮัคเคิลเบอร์รี [en] 
ใบพืช รากพืช:  ซาสซาฟราส [en] กัมโบ ฟิเล [en]  รูตเบียร์  ปาล์มเลื้อย  ใบพลู  เฟิร์นฟิเดิลเฮด [en] ผักกูด  มะธูกะ [en]  ยอดปาล์ม [en] ยอดมะพร้าวอ่อน  สาคู ปรงทะเล [en]  โสม [en]  หอมใหญ่ 
เห็ด:  Bare-toothed russula  Bay bolete  Birch bolete  พอร์ชินี  Chanterelle  Honey mushroom  หลินจือ  มัตสึตาเกะ  Meadow mushroom  Morel  นางรม  Parasol mushroom  Red cap  Saffron milk cap  Slippery jack  ทรัฟเฟิล  Yellow knight 
ถั่ว เครื่องเทศ:  กานพลู  จันทน์เทศ  บราซิลนัต  ใบกระวาน  พริกไทย  เมล็ดสน [en]  ลูกสำรอง [en]  วานิลลา  หมาก [en]  อบเชย  ออลสไปซ์  เฮเซลนัต 
น้ำมันพืช ไข:  คาร์นอบา  Chaulmoogra (Hydnocarpus wightiana)  เนยโกโก้  ยูคาลิปทอล  น้ำมันยูคาลิปตัส  Japan wax  Kokum  Kusum  Mahuwa  Nagkesar  น้ำมันปาล์ม (kernel)  Pongamia  Phulwara  Pilu  Sal-seed (Shorea robusta)  น้ำมันจันทน์  เนยเชีย  Tea-seed  Tea-tree  Vateria indica 
ยางไม้:  Benzoin  Birch-tar  การบูร  Creosote  กำยาน  รง  Kauri  แลคเกอร์  แมสติก  มดยอบ  Pine tar  Pitch  ยางสน  น้ำมันสน  ครั่ง  ยางรัก 
น้ำเลี้ยง / ยาง และอื่น ๆ:  Birch syrup  หมากฝรั่ง  น้ำตาลจาก  น้ำตาลมะพร้าว  น้ำตาลอินทผลัม  น้ำเชื่อมผลไม้  Gum arabic  Gutta-percha  Kino  น้ำยาง  น้ำเชื่อมเมเปิล  น้ำตาลปึก  Palm wine (akpeteshie  ogogoro)  ยาง  Spruce gum 
อื่น ๆ:  ไผ่ (หน่อไม้)  Birch bark  Birch beer  ไม้ก๊อก  เฟิร์น  Forage  Gambier  มอสส์  สีธรรมชาติ (เทียนกิ่งขาว)  พีต  ควินิน  หวาย  เชลแล็ก  Tanbark (แทนนิน)  Thatching  Tendu leaves  Willow bark
เห็ดจมูกหมู

เห็ดจมูกหมู
เห็ดจมูกหมู หรือ “เห็ดปากหมู” (อังกฤษ: Galiella rufa, ชื่อวิทยาศาสตร์: Galiella rufa (Schweinitz) Nannfeldt & Korf Sarcosomataceae Pezizales.) เป็นเห็ดที่มีลักษณะต่างจากเห็นทั่วไป คือ ตัวดอกเห็ดจะไม่มีหมวกเห็ดบานยื่นออกมาเป็นลักษณะคล้ายกับร่มเหมือนสายพันธุ์อื่นๆ 
ความพิเศษของสายพันธุ์นี้คือ ดอกเห็ดจะมีลักษณะเป็นแท่งงอกออกมา คล้ายกับถ้วยหรือโอ่งใส่น้ำ มักขึ้นบริเวณขอนไม้ที่เปื่อยและฝังดินมานานจนผุพัง ด้วยลักษณะของดอกเห็ดที่เป็นแท่งนี้เอง จึงทำให้แต่ละท้องถิ่น มักจะมีชื่อเรียกเห็ดชนิดนี้ แตกต่างกันออกไป เช่น จังหวัดตราดเรียกว่า “เห็ดจมูกม้า” จังหวัดสงขลาบางพื้นที่เรียกว่า "เห็ดนมหมู" บางจังหวัด หรือท้องถิ่นเรียก เห็ดจมูกหมู เห็ดตาควาย เห็ดดังหมู เห็ดปากหมู และเห็ดเท้าช้าง ชาวบ้านสมัยโบราณมักจะเก็บเห็ดจมูกหมูมาดูดกินแทนน้ำ เมื่อขาดน้ำหรือน้ำหมดในเวลาที่เดินป่า
ลักษณะ

ลักษณะของเห็ดจมูกหมู ภายนอกของเห็ดจะมีสีคล้ำ ยกเว้นบริเวณส่วนหน้าเห็ดหรือส่วนบนสุดจะมีลักษณะเป็นยอดหน้าตัด ไม่ได้มีรูปทรงเป็นโดมหรือลักษณะเป็นร่มที่กางเหมือนกับสายพันธุ์อื่น ๆ ส่วนหน้าตัดจะมีสีออกส้ม คล้ายปลายจมูกหมู หรือเท้าของช้าง จนเป็นที่มาของชื่อเห็ดสายพันธุ์นี้
ลักษณะภายนอก ส่วนที่เป็นสีคล้ำจะมีความเหนียว และมีขนเล็ก ๆ ขึ้นปกคลุมบริเวณยอดตัดสีส้ม ขนาดของเห็ด 1 ดอก จะอยู่ที่ประมาณ 1.5 cm. – 3 cm. ความสูงประมาณ 1-3 cm.
ลักษณะภายในของเห็ดชนิดนี้จะเป็นเนื้อวุ้นใส ๆ และมีน้ำมากกว่าเห็ดทั่วไป
ประโยชน์เเละสรรพคุณ

คนเดินป่า หรือชาวบ้านสมัยโบราณมักจะเก็บเห็ดจมูกหมูมาดูดกินแทนน้ำ เมื่อขาดน้ำหรือน้ำหมดในเวลาที่เดินป่า
เหรียญอิสรภาพประธานาธิบดี

| เหรียญแห่งอิสรภาพของประธานาธิบดี |
| --- | --- |

ประเภท: เหรียญ
วันสถาปนา: ค.ศ. 1963
ประเทศ:  สหรัฐ
จำนวนสำรับ: 257
มอบเพื่อ: "ผู้อุทิศตนในการสร้างความมั่นคงและสนับสนุนผลประโยชน์ของสหรัฐอเมริกา, สันติสุขของโลก, วัฒนธรรม และ งานอื่น ๆ ทั้งของสาธารณชน และส่วนบุคคลที่มีความสำคัญ"
สถานะ: ยังคงมอบ
ผู้สถาปนา: ประธานาธิบดีแฮร์รี เอส. ทรูแมน
ประธาน: ประธานาธิบดีแห่งสหรัฐอเมริกา
ลำดับเกียรติ
รองมา: เหรียญพลเมืองของประธานาธิบดี  (Presidential Citizens Medal)
หมายเหตุ: ผู้รับไม่จำกัดเฉพาะชาวอเมริกัน
เหรียญแห่งอิสรภาพของประธานาธิบดี (อังกฤษ: Presidential Medal of Freedom) คือเครื่องอิสริยาภรณ์สูงสุดของสหรัฐอเมริกาซึ่งประธานาธิบดีมอบเพื่อเป็นเกียรติคุณแก่ผู้รับซึ่งได้รับการพิจารณาว่าเป็น "ผู้อุทิศตนในการสร้างความั่นคงและสนับสนุนผลประโยชน์ของสหรัฐอเมริกา, สันติสุขของโลก, วัฒนธรรม และ งานอื่น ๆ ทั้งของสาธารณชนและส่วนบุคคลที่มีความสำคัญ"
"เหรียญแห่งอิสรภาพของประธานาธิบดี" มีฐานะเท่าเทียมกับเหรียญอิสริยาภรณ์ "เหรียญทองของรัฐสภาแห่งสหรัฐอเมริกา" (Congressional Gold Medal) ที่มอบให้โดยการอนุมัติรัฐบัญญัติโดยรัฐสภาแห่งสหรัฐอเมริกา ซึ่งเป็นอิสริยาภรณ์ชั้นสูงสุดที่มอบให้แก่พลเรือนในสหรัฐอเมริกา แต่ผู้รับไม่จำกัดเฉพาะพลเมืองชาวอเมริกัน และแม้ว่าจะเป็นอิสริยาภรณ์ฝ่ายพลเรือน แต่ผู้รับอาจจะเป็นรัฐการฝ่ายทหารและใช้ติดบนเครื่องแบบทหารได้
แพรแถบย่อ

ชั้นที่ 1 จะมีสายสะพาย และดวงดารา
ชั้นที่ 2 จะมีดวงตราประดับบนสายคล้องคอ
ประมวลภาพ

เหรียญ, สายคร้องคอ และแพรแถบย่อ ในชั้นที่ 2
สายสะพาย และดวงดารา ในชั้นที่ 1
บารัก โอบามา กำลังประดับอิสริยาภรณ์ชั้นที่ 2 ให้แก่ โจ ไบเดน ในปีพ.ศ. 2560
โดนัลด์ ทรัมป์ มอบอิสริยาภรณ์ชั้นที่ 2 แก่ไทเกอร์ วูดส์ ในปีพ.ศ. 2562
พล.อ. จอห์น ชาลิคาชวิลี กับเหรียญอิสริยาภรณ์ชั้นที่ 2
ดูเพิ่ม

หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
| ด ค กเครื่องอิสริยาภรณ์สหรัฐอเมริกา |
| --- | --- |
เครื่องอิสริยาภรณ์พลเรือน:  เหรียญแห่งอิสรภาพของประธานาธิบดี •  เหรียญพลเมืองของประธานาธิบดี •  เหรียญกล้าหาญเจ้าหน้าที่รักษาความปลอดภัยสาธารณะ • รางวัลของประธานาธิบดีสำหรับราชการพลเรือนกลางดีเด่น • เหรียญศิลป์แห่งชาติ • เหรียญมนุษยศาสตร์แห่งชาติ • เหรียญวิทยาศาสตร์แห่งชาติ • เหรียญเทคโนโลยีและนวัตกรรมแห่งชาติ • รางวัลของประธานาธิบดีสำหรับการสอนในวิชาคณิตศาสตร์และวิทยาศาสตร์ • รางวัลของประธานาธิบดีสำหรับอาชีพนักวิทยาศาสตร์และวิศวกร •
เครื่องอิสริยาภรณ์ทหาร:  ลีเจียนออฟเมอริต •  
เครื่องอิสริยาภรณ์รัฐสภาแห่งสหรัฐอเมริกา:  เหรียญทองของรัฐสภาแห่งสหรัฐอเมริกา •  เหรียญเงินของรัฐสภาแห่งสหรัฐอเมริกา •  เหรียญทองแดงของรัฐสภาแห่งสหรัฐอเมริกา •  เหรียญรับรองชนิดทองของรัฐสภาแห่งสหรัฐอเมริกา • เหรียญรับรองชนิดเงินของรัฐสภาแห่งสหรัฐอเมริกา • เหรียญรับรองชนิดทองแดงของรัฐสภาแห่งสหรัฐอเมริกา • รางวัลเด็กและเยาวชนของรัฐสภาแห่งสหรัฐอเมริกา • รางวัลคู่มือสำหรับเด็กและเยาวชนของรัฐสภาแห่งสหรัฐอเมริกา
เหรียญราชินี

| เหรียญราชินี |
| --- | --- |

มอบโดย พระอัครมเหสีสยาม
อักษรย่อ: ส.ผ.
ประเภท: เหรียญที่พระราชทานเป็นที่ระลึก
วันสถาปนา: พ.ศ. 2440
ประเทศ:  ราชอาณาจักรสยาม
จำนวนสำรับ: ไม่จำกัดจำนวน
แพรแถบ: 
มอบเพื่อ: ผู้มีส่วนเกี่ยวข้องในการเสด็จประพาสยุโรปครั้งที่ 1
สถานะ: พ้นสมัยพระราชทาน
ผู้สถาปนา: สมเด็จพระศรีพัชรินทราบรมราชินีนาถ พระบรมราชชนนีพันปีหลวง ในพระปรมาภิไธยพระบาทสมเด็จพระจุลจอมเกล้าเจ้าอยู่หัว
ล้มเลิก: พ.ศ. 2441
สถิติการมอบ
รายแรก: สมเด็จพระเจ้าบรมวงศ์เธอ กรมพระจักรพรรดิพงษ์   21 กันยายน พ.ศ. 2441
รายล่าสุด: พระยาราชพงษานุรักษ์  3 ตุลาคม พ.ศ. 2441
เหรียญราชินี (อังกฤษ: The Rajini Medal) มีอักษรย่อว่า ส.ผ. จัดเป็นเหรียญที่ระลึกสร้างขึ้นในปี พ.ศ. 2440 ปัจจุบันจัดเป็นเหรียญที่พ้นสมัยพระราชทาน
ประวัติ

เหรียญราชินี เป็นเหรียญที่สมเด็จพระนางเจ้าเสาวภาผ่องศรี (สมเด็จพระศรีพัชรินทราบรมราชินีนาถ พระบรมราชชนนีพันปีหลวง) ทรงพระกรุณาโปรดเกล้าฯ ให้สร้างขึ้นโดยได้รับพระราชทานพระบรมราชานุญาตจาก พระบาทสมเด็จพระจุลจอมเกล้าเจ้าอยู่หัว โดยขณะนั้นทรงเป็นผู้สำเร็จราชการต่างพระองค์ ระหว่างที่พระบาทสมเด็จพระจุลจอมเกล้าเจ้าอยู่หัวเสด็จประพาสยุโรปครั้งที่ 1 ในเดือนเมษายน-ธันวาคม พ.ศ. 2440
ความปรากฏในพระราชดำรัสของสมเด็จพระศรีพัชรินทราฯ ครั้งยังทรงดำรงพระอิสริยยศ เป็นสมเด็จพระนางเจ้าเสาวภาผ่องศรี ทรงสำเร็จราชการแผ่นดินต่างพระองค์ ระหว่างเสด็จประพาสยุโรป เมื่อ พ.ศ. 2440 ตอนหนึ่งว่า
เรามีความขอบใจท่านทั้งหลาย บรรดาที่ได้โดยเสด็จ พระบาทสมเด็จพระเจ้าอยู่หัว ประพาสทวีปยุโรปครั้งนี้ เปนอันมาก ที่ท่านทั้งหลายได้ติดตามเสด็จไปพิทักษ์รักษา แลสนองพระเดชพระคุณ ในพระบาทสมเด็จพระเจ้าอยู่หัว โดยความจงรักภักดีต่อใต้ฝ่าลอองธุลีพระบาท แลได้อุส่าห์รักษาการตามน่าที่เรียบร้อย ตลอดมาจนเสด็จกลับคืนพระนครฉนี้ ก็เหมือนหนึ่งท่านทั้งหลาย ได้ช่วยป้องกันชีวิตรของเราตลอดมา จึงขอบคุณท่านทั้งหลายเปนอันมาก เมื่อเรารฦกถึงคุณของท่านทั้งหลายที่มีแก่เราดังว่ามานี้ จึงได้สร้างเหรียญราชินีขึ้นโดยเฉพาะ แลได้รับพระราชทานพระบรมราชานุญาต ในพระบาทสมเด็จพระเจ้าอยู่หัว ที่จะได้ให้แก่ท่านทั้งหลายในวันนี้ จงรับไว้ประดับกาย เป็นที่รฦกถึงที่เราขอบคุณท่านทั้งหลายในครั้งนี้สืบไปทุกๆ คนเทอญ
ลักษณะและการประดับ

เหรียญราชินี มีชั้นเดียว เป็นเหรียญเงินรูปกลม
ด้านหน้า มีพระนามาภิไธยย่อ “ส.ผ.” ไขว้
ด้านหลัง มีคำว่า “พระราชทาน” อยู่ขอบเบื้องบน ขอบเบื้องล่างมีคำว่า “ร.ศ.116” ตรงกลางเป็นพื้นเงินเกลี้ยงสำหรับจารึกนามผู้ได้รับพระราชทาน
แพรแถบ เป็นสีน้ำเงินอ่อน กว้าง 3.2 เซนติเมตร สำหรับประดับที่อกเสื้อเบื้องซ้าย
บุคคลที่ได้รับพระราชทาน

สมเด็จพระศรีพัชรินทราบรมราชินีนาถ พระบรมราชชนนีพันปีหลวงทรงสร้างเหรียญนี้ขึ้นสำหรับพระราชทานแก่พระบรมวงศานุวงศ์ ข้าราชการ ตลอดจนถึงพลทหาร และ กะลาสีเรือพระที่นั่งที่ตามเสด็จในครั้งนั้น
สมเด็จพระศรีพัชรินทราบรมราชินีนาถ พระบรมราชชนนีพันปีหลวง
เฮตบรีด

| เฮตบรีด |
| --- | --- |
เฮตบรีด ปี 2007
ข้อมูลพื้นฐาน
ที่เกิด: นิวฮาเวน รัฐคอนเนตทิคัต สหรัฐอเมริกา
แนวเพลง: ฮาร์ดคอร์พังก์ เมทัลคอร์ ครอสโอเวอร์แทรช
ช่วงปี: 1994-ปัจจุบัน
ค่ายเพลง: Victory, Stillborn, Universal, Roadrunner, Koch

สมาชิก: Jamey Jasta Wayne Lozinak Frank Novinec Chris Beattie Matt Byrne
อดีตสมาชิก: Dave Russo Larry Dwyer, Jr. Jamie "Pushbutton" Nick Pappantonio Lou Richards Matt McIntosh Sean Martin

เว็บไซต์: www.hatebreed.com
เฮตบรีด (อังกฤษ: Hatebreed) เป็นวงฮาร์ดคอร์ที่เคยได้รับการเสนอชื่อเข้าชิงรางวัลแกรมมี จากเมืองบริดจ์พอร์ตและนิวฮาเวน รัฐคอนเนตทิคัต ก่อตั้งวงเมื่อเดือนพฤศจิกายน ค.ศ. 1994 โดยเจมีย์ แจสตา, เดฟ รุสโซ, แลร์รี ดไวเยอร์ และคริส บีตตี สำหรับสมาชิกปัจจุบันประกอบด้วย เจมีย์ แจสตา (ร้องนำ) แฟรงก์ โนวิเนก (กีตาร์) คริส บีตตี (กีตาร์เบส) เวย์ โลซิแนก (กีตาร์ลีด) และแมตต์ เบิร์น (กลอง) แนวเพลงของวงเฮดบรีดสามารถจำแนกได้ว่าเป็นแนวเมทัลคอร์ ที่ได้รับอิทธิพลจากเดธเมทัล และกรูฟเมทัล แนวเพลงของพวกเขายังเป็นอิทธิพลให้กับวงเมทัลคอร์สมัยใหม่อีกด้วย